Source: http://www.jamijarvi.fi/kunta/paatoksenteko/poytakirjat/kunnanhallitus/getfile.php?file=544
Timestamp: 2017-11-21 19:15:02+00:00
Document Index: 1558516

Matched Legal Cases: ['§ 329', '§ 2', '§ 3', '§ 2', '§ 23', '§ 23', '§ 4', '§ 4', '§ 1124', '§ 215', 'kko ', '§ 78', '§ 78']

Jämijärven kunta KOKOUSKUTSU 20/2008
Kunnanhallitus Laatimispäivämäärä: 4.12.2008
9.12.2008 kello 18.30
329 § KOKOUKSEN LAILLISUUS JA PÄÄTÖSVALTAISUUS 367
330 § PÖYTÄKIRJAN TARKASTAJIEN VALINTA 367
331 § TIEDOKSI SAATETTAVAT ASIAT 368
332 § JÄMIJÄRVEN KUNNAN KAAVOITUSKATSAUS 2008 JA KAAVOITUSOHJELMA 2009 – 2010 369
333 § MUUTOSTEN HYVÄKSYMINEN VUODEN 2008 TALOUSARVIOON 370
334 § LAINATARJOUSTEN KÄSITTELY 371
335 § VUODEN 2009 ENSIMMÄISTEN KOKOUSTEN AJANKOHDAT 372
336 § LYHYTAIKAISEN LAINAN OTTAMINEN 373
337 § UUDEN HALLINTOSÄÄNNÖN HYVÄKSYMINEN 374
338 § VUODEN 2009 TALOUSARVION JA TALOUSSUUNNITELMA VUOSILLE 2009-2011 HYVÄKSYMINEN 375
339 § SIVISTYSTOIMEN YKSIKKÖHINNAT V. 2009 377
340 § JÄMIJÄRVEN KUNNAN KONSERNIOHJEEN HYVÄKSYMINEN 378
341 § PELASTUSTOIMEN YKSIKÖNJOHTAJAVARALLAOLON KUSTANNUKSET 379
342 § OSALLISTUMINEN PORIN KAUPUNGIN HANKINTAPALVELUUN 381
343 § SÄHKÖN OSTO VUODELLE 2009 382
344 § SATAKUNNAN PELASTUSLAITOKSEN YHTEISTOIMINTASOPIMUKSEN MUUTTAMINEN 384
345 § ALUEELLINEN KOHEESIO- JA KILPAILUKYKYOHJELMA KOKO 386
346 § MAA-AINESLUVAN SIIRTO/ RH-OPTIMOINTI OY:LLE 387
347 § TALOUDEN TOTEUTUMINEN AJALLA 1.1.-31.10.2008 388
Jämijärven kunta KOKOUSPÖYTÄKIRJA 20/2008
9.12.2008 kello 18.30-19.45
§§ 329-347
Kunnanvirasto 16.12.2008
Markku Kujala Tapio Rajalahti
329 § KOKOUKSEN LAILLISUUS JA PÄÄTÖSVALTAISUUS
330 § PÖYTÄKIRJAN TARKASTAJIEN VALINTA
Markku Kujala ja Tapio Rajalahti.
331 § TIEDOKSI SAATETTAVAT ASIAT
- Karvian kunta, Juha Kyrönviidan irtisanoutuminen kunnansihteerin virasta
- Ara, uudet asuntomarkkinatiedot
- Satakunnan erityishuoltopiiri, Satakunnan erityishuoltopiirin ky:n eläkemenoperusteinen ja varhaiseläkemenoperusteinen eläkevakuutusmaksu vuodesta 2009 eteenpäin
- Kankaanpään kaupunki, tilaajajohtajan virka
o Ylä-Tuori, Jämijärvi
o Kalliomäki, Peijari
o Uusimaa, Kauppila
o Kalliolahti, Kauppila
- Kankaanpään kaupunki, sivistyskeskuksen koulukuraattorin viran perustaminen ja täyttöluvan myöntäminen
- Satakuntaliitto, Satakuntabudjetti 2009-2010
- TE-keskus, työllisyyden edistystoimikuntien nimittäminen
- Kuntaliitto, työvoimatoimikunnat muuttuvat työllisyyden edistämiskunniksi 1.1.2009
- Länsi-Suomen lääninhallitus, taksilupien enimmäismäärien vahvistaminen Länsi-Suomen läänissä
332 § JÄMIJÄRVEN KUNNAN KAAVOITUSKATSAUS 2008 JA KAAVOITUSOHJELMA 2009 – 2010
Aluearkkitehti Ilmari Mattila on yhdessä kunnanjohtajan ja rakennuspäällikön kanssa valmistellut Jämijärven kunnan kaavoituskatsauksen 2008 ja kaavoitusohjelman vuosille 2009 – 2010. Esityslistan liite nro 332.1.
2. saattaa sen myös valtuustolle tiedoksi
333 § MUUTOSTEN HYVÄKSYMINEN VUODEN 2008 TALOUSARVIOON
Yleinen toimisto on yhdessä hallintokuntien kanssa laatinut esityksen talousarviomuutoksiksi vuoden 2008 talousarvioon.
Liite nro 333.1
Käyttötalouden nettolisäys on 420 300 euroa ja verotulojen ja valtionosuuksien lisäys 215 500 euroa.
Vuosikate pienenee näin ollen 204 800 eurolla. Investoinnit pienenevät kokonaismäärältään nettona 88 900
euroa. Muutosten kokonaisvaikutus on, että nettomenot kasvavat 165 900 eurolla.
1. hyväksyy talousarviomuutokset vuoden 2008 talousarvioon oheisen liitteen mukaisesti
2. päättää kattaa rahoitusvajeen lisäämällä lainanotto kohtaa 165 900 eurolla.
334 § LAINATARJOUSTEN KÄSITTELY
Vuoden 2008 talousarviomuutokset aiheuttavat 165 900 euron rahoitusvajeen, joka tulee täyttää
lainarahoituksella.
Rahoitustarjoukset on pyydetty 3.12.2007 klo 15.30 mennessä. Laina-aika on 10 vuotta ja
korkovaihtoehtoina sekä kiinteä että vaihtuva.
Yhdistelmä tarjouksista saadaan kokoukseen mennessä. Yhdistelmä tarjouksista on liitteenä 334.1.
Länsi-Suomen Osuuspankin tarjous tuli 9.12.2008 eli päivän myöhässä, joten sitä ei voi ottaa huomioon.
Ehdotus: Kunnanhallitus päättää hyväksyä Kuntarahoitus Oy:n tarjouksen; 5 vuoden viitekorko 3,611 % tarkistus
5 vuoden jälkeen +0,025 %.
Lainapäätös on ehdollinen siihen asti kunnes valtuusto on 16.12.2008 käsitellyt talousarviomuutokset ja
hyväksynyt rahoitusvajeen kattamisen lainarahoituksella.
Valtuuston I varapuheenjohtaja Kyösti Lahti ja kunnanhallituksen jäsen Hilkka Lahdensivu poistuivat kokouksesta tämän asian käsittelyn ja päätöksenteon ajaksi todeten itsensä esteelliseksi.
335 § VUODEN 2009 ENSIMMÄISTEN KOKOUSTEN AJANKOHDAT
Ehdotus: Kunnanhallitus päättää vuoden 2009 ensimmäisen kunnanhallituksen ja valtuuston kokousajankohdat.
Päätös: Kunnanhallitus päätti yksimielisesti, että vuoden 2009 ensimmäiset kokoukset pidetään seuraavasti:
- kunnanhallitus ti 13.1.2009 klo 17.00 (Luomahaaran korsulla)
- valtuusto ma 19.1.2009 klo 19.00 (valtuuston kokoushuoneessa)
336 § LYHYTAIKAISEN LAINAN OTTAMINEN
Talousarvio muutosten jälkeen, kunnan v. 2008 talousarvio on hyvin lähellä lopullista tilinpäätöstä. Vuoden aikana on talousarviomenojen lisäksi lyhennetty/ maksettu kokonaan pois lyhytaikaista lainaa 250.000 euroa.
Talousarviovuoden talous oli kuitenkin niin tiukka, että tulos ei anna pelivaraa ko. summan puuttumiseen kassasta ja siksi kunnanjohtaja pyysi lainatarjoukset lyhytaikaisen lainan ottamiseksi.
Kunnanjohtaja on tehnyt lainapäätöksen 28.11.2008 kunnanhallituksen ja valtuuston antamin ohjein ja valtuuksin. Liite 336.1
Ehdotus: Kunnanhallitus merkitsee kunnanjohtajan tekemän lainapäätöksen tiedokseen.
337 § UUDEN HALLINTOSÄÄNNÖN HYVÄKSYMINEN
Jämijärven kunnan voimassa oleva hallintosääntö on vuodelta 2005. PoSan toiminnan käynnistyessä
vuoden 2009 alusta, kunnan tulee tehdä tarvittavat muutokset myös hallintosääntöön.
Projektipäällikkö Aki Rantanen on valmistellut uuden hallintosääntöluonnoksen yhdessä hallintokuntien
Liite nro 337.1
Suurena rakenteellisena muutoksena hallintosäännösluonnoksessa on sen jakautuminen yleiseen osaan ja toimialakohtaisiin osioihin. Tämä tarkoittaa käytännössä sitä, että hallintokuntakohtaiset johtosäännöt poistuvat
ja hallintosääntö kattaa myös niiden sisällön. Hallintosäännön lisäksi jää ainoastaan valtuuston työjärjestys ja tarkastussääntö.
Asiaa on käsitelty kunnanhallituksen iltakoulussa 11.11.2008, minkä pohjalta valmistelua on jatkettu.
Ehdotus: Kunnanhallitus ehdottaa valtuustolle, että valtuusto hyväksyy Jämijärven kunnan hallintosäännön 1.1.2009
alkaen oheisen liitteen mukaisesti.
Uudella hallintosäännöllä kumotaan vanha hallintosääntö ja kaikki hallinnon alakohtaiset johtosäännöt
lukuun ottamatta tarkastussääntöä ja valtuuston työjärjestystä.
Kunnanhallitus 319 § 2.12.2008
338 § VUODEN 2009 TALOUSARVION JA TALOUSSUUNNITELMA VUOSILLE 2009-2011 HYVÄKSYMINEN
KH 338 § Yhteisyötoimikunta on käsitellyt talousarvio- ja taloussuunnitelmaehdotusta kokouksessaan 5.12.2008 § 3,
eikä sillä ole ollut huomautettavaa ehdotukseen.
Ehdotus: Kunnanhallitus esittää valtuustolle, että valtuusto hyväksyy talousarvion vuodelle 2009 ja taloussuunnitelman vuosille 2009-2011 oheisen liitteen mukaisesti.
339 § SIVISTYSTOIMEN YKSIKKÖHINNAT V. 2009
Eri ministeriöiden tekemät yksikköpäätökset sivistystoimen yksikköhinnoista vuodelle 2009 ilmenevät esityslistan liitteestä nro 339.1
Ehdotus: Kunnanhallitus merkitsee yksikköhinnat tiedokseen ja päättää, ettei niihin haeta muutosta.
340 § JÄMIJÄRVEN KUNNAN KONSERNIOHJEEN HYVÄKSYMINEN
Jämijärven kunnan konserniohje on vuodelta 1998. Lainsäädännössä ja toiminnassa tapahtuneiden muutosten johdosta ko. konserniohje on vanhentunut. Projektipäällikkö Aki Rantanen on yhdessä kirjanpitäjä Marketta Viitaniemen kanssa valmistellut uuden konserniohjeen. Liite nro 340.1.
Ehdotus: Kunnanhallitus ehdottaa valtuustolle, että valtuusto hyväksyy Jämijärven uuden konserniohjeen oheisen liitteen mukaisesti. Konserniohje astuu voimaan vuoden 2009 alussa.
kunnanhallitus 327 § 2.12.2008
341 § PELASTUSTOIMEN YKSIKÖNJOHTAJAVARALLAOLON KUSTANNUKSET
Kustannuksista on puolet peritty kunnalta suoraan palvelutasokustannuksina ja puolet viranomaiskustannusten mukana asukaslukuperusteisesti.
Mikäli Jämijärven VPK hyväksyy pelastustoimen ehdottaman sopimusmallin, vuosittainen
palokuntakorvaus nousee noin 10 000 eurolla.
KH 341 §
Ehdotus: Kunnanhallitus ilmoittaa Satakunnan Pelastuslaitokselle kannanottonaan seuraavaa:
1. Palokuntasopimuksia neuvoteltaessa sopimus osapuolina on pelastuslaitos ja vpk:t; ei kunnat
2. yksikön varallaolokustannukset tulee nykyisen mallin mukaisesti jakaa siten, että kustannukset ovat puoliksi viranomaiskustannuksia ja puoliksi palvelutasokustannuksia.
3. Lisäksi kunnanhallitus korostaa sitä, että ns. ensilähdön vpk:ien merkitys on suuri ihmisten turvallisuuden kannalta varsinkin Pohjois-Satakunnassa, jossa etäisyydet ovat suuria.
kunnanhallitus 263 § 23.9.2008
342 § OSALLISTUMINEN PORIN KAUPUNGIN HANKINTAPALVELUUN
Useat alueen kunnat ostavat hankintapalvelut Porin kaupungilta. Aikaisemmin Porin hankintatoimen hankintarengas-nimellä toiminut yhteistyö päättyy vuoden 2008 lopussa. Tilalle Porin kaupunginvaltuusto on 26.5.2008 perustanut Porin kaupungin hallintokeskuksen alaisuuteen Hankintapalvelut-yksikön, jonka tarkoituksena on tarjota hankintapalveluja seudullisesti. Arvion mukaan kustannukset tulisivat olemaan n. 2 euroa/asukas.
Lisätietoa asiasta on liitteessä nro 263.1.
1. osallistua hankkeen jatkoneuvotteluihin
2. nimetä edustajansa/vastuuhenkilönsä jatkoneuvotteluihin
Edustajiksi jatkoneuvotteluihin nimettiin yksimielisesti rehtori
Rolf Björkman ja valtuuston II varapuheenjohtaja Pentti Virtanen.
KH 342 § Porin kaupunginvaltuusto on käsitellyt asiaa kokouksessaan 10.11.2008. Liite nro 342.1.
Jämijärven kunta on ollut mukana yhteistyöneuvotteluissa, mutta ei ole tehnyt periaatepäätöstä asiasta.
Yhteistoimintasopimusluonnos seudullisten hankintapalvelujen järjestämisestä on liitteenä nro 342.2
Ehdotus: Kunnanhallitus päättää, ettei se tässä vaiheessa osta hankintapalveluja Porin kaupungin
hankintapalveluyksiköltä.
Tekninen lautakunta 114 § 23.9.2008
Tekninen lautakunta 144 § 4.11.2008
Kunnanhallitus 303 § 4.11.2008
343 § SÄHKÖN OSTO VUODELLE 2009
Sähkön ostoa koskeva voimassa oleva sopimus päättyy 31.12.2008. Tarjouksen sähkön ostosta tulee pyytää siten, että sopimus astuu voimaan 1.1.2009 lukien.
Päätösehdotus: Pyydetään tarjoukset sähkön ostosta kunnan kohteisiin ajalle 1.1.-31.12.2009 seuraavilta
sähköntoimittajilta:
- Helsingin Energia
- Kymenlaakson Sähkö
- Kokkolan Energia
Tekn. ltk 114 § TARJOUSTEN KÄSITTELY
Määräaikaan saatiin seuraavat tarjoukset jotka avattiin kokouksessa:
- Leppäkosken Sähkö
Päätös: Esitetään kunnanhallitukselle hyväksyttäväksi edullisin tarjous eli Leppäkosken Sähkö Oy:n tarjous.
KH 303 §
Ehdotus: Kunnanhallitus päättää siirtää asian käsittelyn seuraavaan kokoukseen.
KH 343 § Sähkön hinnassa tapahtuneiden muutosten vuoksi on Leppäkosken Sähköltä, Kymenlaakson Sähköltä ja
Helsingin Energialta pyydetty päivitetty tarjous. Päivitetyn tarjouksen jättivät Leppäkosken Sähkö ja Helsingin
Energia. Liite nro 343.1
Ehdotus: Kunnanhallitus päättää hyväksyä Leppäkosken Sähkön (Leppäkosken Energian) tarjouksen sähkön
ostosta 1.1.-31.12.2009
344 § SATAKUNNAN PELASTUSLAITOKSEN YHTEISTOIMINTASOPIMUKSEN MUUTTAMINEN
Porin kaupunginhallitus on päättänyt 3.11.2008 § 1124 esittää Satakunnan kuntien ja kaupunkien valtuustoille Satakunnan Pelastuslaitoksen yhteistoimintasopimuksen hyväksymistä. Porin kaupunginvaltuusto hyväksyi sopimuksen 10.11.1008 § 215. Liite nro 344.1
Laki pelastustoimen alueiden muodostumisesta määrää kunnat järjestämään pelastustoimen yhdessä laissa määritellyllä toimialueella. Satakunnassa ko. alueen muodostaa kaikki Satakunnan 25 kunnat. Pelastustoimen järjestämisestä on tarkemmin sovittu kuntien välisellä sopimuksella. Tämä yhteistoiminta sopimus on ollut voimassa kohta kuusi vuotta. Tänä aikana on toistuvasti esitetty sopimuksen tarkistamista ja eräitä periaatteellisia muutoksia. Sopimus laadittiin ennen nykyisen pelastustoimilain antamista, joten se on joiltain osin vanhentunut lakimuutoksen johdosta.
Tarkistus ja muutostyöhön tehtävien esitysten perusteella Porin kaupunginhallitus päätti 27.11.2007 asettaa Satakunnan maakunnallisen pelastustoimen yhteistoimintasopimuksen muutoksen valmistelua varten työryhmän, johon seurakunnat nimesivät edustajansa. Työryhmä on selvittänyt asiaa, ja laatinut luonnoksen uudeksi yhteistoimintasopimukseksi. Sopimusluonnoksesta pyydettiin lausunnot kunnilta keväällä 2008 ja nyt esitettävä yhteistoimintasopimusta on tarkennettu näiden kuntalausuntojen pohjalta.
Työryhmän yksimielinen esitys on, että Satakunnan maakunnallisessa pelastustoimessa siirrytään toimintakustannusten osalta euroa/ asukas kustannusjakoon kahden vuoden siirtymäajalla, jotta kustannusmuutokset tasoittuisivat kuntatalouden kannalta kohtuullisiksi. Tällöin ensimmäisenä vuonna 2/3 palvelutasokustannuksista määräytyisi nykyisellä kustannusjakomallilla ja 1/3 euroa/ asukas jaolla. Toisena vuonna 1/3 palvelutasokustannuksista määräytyisi nykyisellä kustannusjakomallilla ja 2/3 euroa/ asukas jaolla. Työryhmän näkemyksen mukaan euroa/ asukas – kustannusjakomalli on oikeudenmukainen, sillä merkittävä osa riskeistä ja tehtävistä korreloi asukaslukuun. Lisäperuste mallille on, että selvä enemmistö maan pelastuslaitoksista noudattaa mallia ja jotkut muuta kustannusjakomallia noudattavista pelastuslaitoksista tutkivat mallin käyttöönottomahdollisuuksia.
Paloasemista aiheutuvat kiinteistökustannukset jäävät kuitenkin edelleen sijaintikunnan maksettaviksi. Paloasemaverkko ja siitä aiheutuvat kustannukset ovat toisaalta jakaantuneet maantieteellisesti epätasaisesti, toisaalta paloasemien koko ja kunto vaihtelee. Näiden kustannusten kohdentaminen asukasluvun perusteella tuottaisi suuria tulonsiirtoja kuntien välillä.
Työryhmän tavoitteena on tehokas, toisaalta omistajaohjausta ja toisaalta pelastustoimen palvelutuotantoa tukeva hallintomalli. Pelastustoimen hallinto tulee järjestää mahdollisimman yksinkertaisesti ja toimivasti. Eri vaihtoehtojen pohjalta ja kuntien lausuntojen perusteella työryhmä päätyi esittämään yhdeksän jäsenistä johtokuntaa. Johtokunta muodostetaan alueellisesti ja poliittisesti edustavaksi.
Esitetyssä mallissa pelastusjohtajalla on varsin suuri valta, mutta myös vastuu käytännön toiminnan johtamisesta. Tiukasti normisäädellystä ja ammatillista osaamista vaativassa ympäristössä tämä on perusteltua, kun otetaan huomioon, että käytettävissä olevat voimavarat tulevat olemaan kuntatalouden tiukkuudesta johtuen rajalliset. Valittava johtokunta tuo toiminnan ohjaukseen ja valvontaan riittävän valvonnan ja poliittisen näkemyksen.
Jäsenkuntien yhteistyöelimenä toimii johtokunta, joka koostuu 9 jäsenestä ja henkilökohtaisista varajäsenistä. Johtokunnan tulee olla alueellisesti ja poliittisesti edustava.
1. päättää palvelutasosta kuntia kuultuaan
2. käsittelee talousarvioesityksen kuntia kuultuaan
3. hyväksyy käyttösuunnitelman
4. käsittelee tilinpäätöksen ja toimintakertomuksen
5. valitsee toimiala- ja aluepalopäälliköt
Johtokunta voi tehdä pelastustoimen kehittämisesityksiä kunnille, viranomaisille ja muille yhteisöille. Johtokunnan muista tehtävistä, toiminnan muodoista ja asioiden esittelystä määrätään johtosäännössä.
Jotta sopimus tulee voimaan, se tulee hyväksyä 2/3:ssa nykyisistä jäsenkunnista siten, että nämä edustavat vähintään puolta alueen asukasluvusta. Periaate on sama, kuin kuntayhtymän perussopimuksen muutoksessa.
Ehdotus: Kunnanhallitus esittää valtuustolle, että valtuusto hyväksyy Satakunnan Pelastuslaitoksen yhteistoimintasopimuksen oheisen liitteen mukaisesti.
345 § ALUEELLINEN KOHEESIO- JA KILPAILUKYKYOHJELMA KOKO
Valtioneuvosto on päättänyt 16.10.2008 alueiden kehittämisestä annetun lain (602/2002) 14 §:n nojalla käynnistää aluepoliittisen erityisohjelman, alueellisen koheesio- ja kilpailukykyohjelman KOKO:n vuosille 2010-2013. KOKO:on sulautetaan nykyisin toteutettavista alueellisen kehittämisen erityisohjelmista aluekeskusohjelma, maaseutupoliittisen erityisohjelman alueellinen osio ja saaristo-ohjelman paikallinen ja alueellinen toteuttaminen.
KOKO:n tavoitteena on parantaa kaikkien alueiden kilpailukykyä ja tasapainottaa aluekehitystä tukemalla vuorovaikutusta ja verkottumista. Keskeisimpänä kohteena ohjelmassa on aluekehittämisen toimintatapojen kehittäminen.
KOKO käynnistyy vuoden 2010 alusta ja kohteena on koko maa Ahvenanmaata lukuun ottamatta.
TEM on 27.10.2008 lähettänyt kuntiin kyselyn, jossa tiedustellaan KOKO:on hakeutuvien kuntien muodostamia paikallisia toiminta-alueita, KOKO:n kaavailtua roolia alueen kehittämisessä, ohjelman sisältöä sekä rahoituksen tasoa. Kunnat voivat delegoida kyselyn vastausvastuun yhteisesti sovitulle taholle.
Vastauksia kyselyyn on alueellamme valmistellut Pohjois-Satakunnan Kehittämiskeskus Oy. Kirje on
liitteenä nro 345.1
PSKK Oy on samalla ehdottanut, että sille delegoitaisiin vastaus- ja toteuttamisvastuu Pohjois-
Satakunnan alueella.
Ehdotus: Kunnanhallitus päättää Jämijärven kunnan osalta hyväksyä Pohjois-Satakunnan Kehittämiskeskus Oy:n ehdotuksen
ja liitteestä ilmenevät vastaukset KOKO:n kuntakyselyyn.
346 § MAA-AINESLUVAN SIIRTO/ RH-OPTIMOINTI OY:LLE
Jämijärven kunnanhallitus on myöntänyt Reijo Rajakalliolle maa-ainesten ottamisluvan kokouksessaan
18.2.2003 § 78. Liite 346.1.
Lupapäätös koski Kuusijoen kylässä Kotimäki II nimistä tilaa RN.o 1:40.
Reijo ja Helvi Rajakallio ovat 29.4.2008 myyneet ko. tilan Rh-optimointi Oy:lle.
Rh-optimointi Oy on pyytänyt, että Reijo Rajakalliolle myönnetty maa-aineslupa siirrettäisiin
Rh-optimointi Oy:lle.
Maa-aineslain 13a § pykälässä todetaan seuraavaa:
”Jos lupaan perustuva oikeus maa-ainesten ottamiseen siirretään toiselle, on siirrosta viipymättä ilmoitettava lupaviranomaiselle. Luvan aikaisempi haltija vastaa kuitenkin kaikista lupaan liittyvistä velvoitteista, kunnes hänen tilalleen on hakemuksesta hyväksytty toinen. Lupaviranomainen voi määrätä, että luvan uusi haltija asettaa ennen ainesten ottamista 12 §:ssä tarkoitetun vakuuden. Tällaiseen päätökseen ei sovelleta, mitä 13 §:ssä säädetään kuulemisesta ja 7 §:ssä sekä (maa-ainesasetuksessa) säädetään lausuntojen hankkimisesta.
Ehdotus: Kunnanhallitus päättää siirtää Reijo Rajakalliolle 18.2.2003 § 78 myönnetyn maa-ainesten ottamisluvan Rh-optimointi Oy:lle. Ennen ainesten ottamista hakijan on annettava lupamääräysten noudattamiseksi 6000 €:n suuruinen MAL 12 §:n tarkoittama hyväksyttävä vakuus.
347 § TALOUDEN TOTEUTUMINEN AJALLA 1.1.-31.10.2008
Esityslistan liitteenä on talouden toteutuminen ajalla 1.1.-31.10.2008. Liite nro 347.1. Vertailutietona on tilanne edellisenä vuonna vastaavana ajankohtana.